Det er mange som er redde for å dø. På den annen side er det også vanlig å se på døden som noe naturlig og som en del av selve livet. Døden er noe alle mennesker skal møte.
Mange sier at de ikke er redde for selve dødsøyeblikket, men at de tenker mye på hva de skal dø fra.
Sorgen over å skulle forlate livet, er for mange vanskelig. Noen er redde for det ukjente etter døden. Å snakke sammen om det man er bekymret for, kan gi større trygghet både for den som skal dø og for dem som blir igjen.
Mange synes det hjelper å tenke på at vi mennesker fra naturens side er i stand til å takle det livet byr på, også døden og sorgen.